
	1. Նախագծի նախաբանում որպես լիազորող նորմ վկայակոչված է «Մաքսային կարգավորման մասին» օրենքի (այսուհետ՝ նաև Օրենք) 287.2-րդ հոդվածի 3-րդ մասը: Մինչդեռ, հիշյալ հոդվածը բացակայում է Օրենքի ինկորպորացված տեքստից։ Այս կապակցությամբ հարկ է նկատել  Սահմանադրության 6-րդ հոդվածով ամրագրված պահանջը, համաձայն որի՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Սահմանադրության և օրենքների հիման վրա և դրանց իրականացումն ապահովելու նպատակով հիշյալ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:
Տվյալ պարագայում Նախագծի ընդունման հիմք հանդիսացող լիազորող նորմը նախատեսված է 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի (այսուհետ՝ ՀՕ-84-Ն Օրենք) 19-րդ հոդվածով, որով Օրենքը լրացվում է 56.1-ին գլխով՝ ներառյալ 287.2-րդ հոդվածը: Սակայն նշված փոփոխությունները դեռևս չեն ներառվել Օրենքի ինկորպորացված տեքստում, այսինքն՝ համապատասխան նորմը փաստացի չի մտել կիրառության փուլ և, հետևաբար, չի կարող վկայակոչվել որպես գործող լիազորող նորմ։
Ելնելով վերոգրյալից՝ առաջարկում եմ Նախագծի նախաբանում ««Մաքսային կարգավորման մասին»» բառերը փոխարինել ««Մաքսային կարգավորման մասին» օրենքում լրացումներ և փոփոխություններ կատարելու մասին»» բառերով: 
2. Նախագծի 2-րդ կետով նախատեսվում է, որ Նախագիծն ուժի մեջ է մտնելու ՀՕ-84-Ն Օրենքի ուժի մեջ մտնելու օրվանից։ Այս առումով հարկ է նշել, որ իրավական որոշակիության սկզբունքից բխում է, որ նորմատիվ իրավական ակտերի ուժի մեջ մտնելու ժամկետները պետք է լինեն հստակ և կանխատեսելի։ Տվյալ դեպքում ուժի մեջ մտնելու պահը պայմանավորված է այլ իրավական ակտի ուժի մեջ մտնելու հանգամանքով, ինչը կարող է առաջացնել կիրառական անորոշություններ, հատկապես այն պարագայում, երբ համապատասխան օրենքի ուժի մեջ մտնելու կոնկրետ ամսաթիվը կարող է փոփոխվել կամ կախված լինել լրացուցիչ պայմաններից։
Միաժամանակ, անհրաժեշտ է ապահովել, որ Նախագիծն ուժի մեջ մտնի այնպիսի ժամանակահատվածում, որը բավարար կլինի դրա կիրարկման համար անհրաժեշտ կազմակերպական և տեխնիկական միջոցառումների (այդ թվում՝ տեղեկատվական համակարգերի ներդրման, օպերատորների ինտեգրման, փորձարկման փուլերի) իրականացման համար։
Վերոգրյալով պայմանավորված՝ առաջարկում եմ սահմանել Նախագծի ուժի մեջ մտնելու կոնկրետ ժամկետ կամ նախատեսել անցումային դրույթներ, որոնք կապահովեն դրա փուլային կիրառումը։
Առաջարկվող մոտեցումը կնպաստի իրավական որոշակիության ապահովմանը և կբացառի գործնականում առաջացող հնարավոր դժվարությունները։
3. Հավելվածի 3-րդ կետով օգտագործվում են «ուղարկող (վաճառող)» և «ստացող (գնորդ)» հասկացությունները, ինչպես նաև նախատեսվում է վերջիններիս վերաբերյալ մի շարք տվյալների ներկայացում (անվանում, անձնագրային տվյալներ, հասցե և այլն)։ Սակայն, հարկ է նշել, որ Նախագծում բացակայում է նշված սուբյեկտների իրավական կարգավիճակի հստակեցումը, մասնավորապես՝ արդյոք խոսքը վերաբերում է բացառապես ֆիզիկական անձանց, իրավաբանական անձանց, թե երկուսին էլ։
[bookmark: _Hlk229754319]Հաշվի առնելով վերոգրյալը՝ առաջարկում եմ նկատի ունենալ «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքի 3-րդ հոդվածի 1-ին մասի 19.1-ին կետով սահմանված պահանջի համաձայն՝ անձի  նույնականացնող տվյալներ են համարվում՝ 
1) իրավաբանական անձի համար՝ իրավաբանական անձի անվանում, գրանցման համար, գտնվելու վայրի հասցեն,  
2) անհատ ձեռնարկատիրոջ համար՝ անուն, ազգանուն, պետական հաշվառման համար, հաշվառման վայրի հասցեն, 
3) ֆիզիկական անձի համար՝ անուն, ազգանուն, անձնագրի կամ նույնականացման քարտի համար, հանրային ծառայությունների համարանիշ կամ հանրային ծառայությունների համարանիշ չստանալու վերաբերյալ տեղեկանքի համար, հաշվառման կամ բնակության վայրի հասցեն: 
Ելնելով վերոգրյալից՝ առաջարկում եմ Հավելվածի 3-րդ կետի 5-րդ, 6-րդ, 7-րդ և 8-րդ ենթակետերում ուղարկողի (վաճառողի) և ստացողի (գնորդի) համար նշված տվյալներում անուն, անվանում, հասցե ձևակերպումները համապատասխանեցնել վերոհիշյալ օրենքներով սահմանված պահանջներին:
Առաջարկում ենք, Հավելվածի 4-րդ և 5-րդ կետերում «սույն հավելվածի» բառերը փոխարինել «սույն կարգի» բառերով՝ Հավելվածի այլ ձևակերպումների հետ համապատասխանությունն ապահովելու նպատակով։
Միաժամանակ տեղեկացնում եմ, որ Նախագիծը ներկայացվել է փոստային և սուրհանդակային կապի օպերատորների քննարկմանը, վերջիններիս առաջարկները ստանալուն պես լրացուցիչ կներկայացվի:
	 1. Չի ընդունվել։ «Մաքսային կարգավորման մասին» օրենքի ինկորպորացիան բացակայում է, քանի որ 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքով նախատեսված փոփոխություններն ուժի մեջ են մտնելու ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության ուժի մեջ մտնելու հետ մեկտեղ, ինչով պայմանավորված՝ նախագծում հղում է կատարվել «Մաքսային կարգավորման մասին» օրենքի համապատասխան հոդվածին, իսկ նախագծի ուժի մեջ մտնելը փոխկապակցվածության մեջ է դրվել 2026 թվականի մարտի 4-ի «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ։





2․ Ընդունվել է ի գիտություն։ Նախագծի ուժի մեջ մտնելը փոխկապակցված է «Մաքսային կարգավորման մասին» օրենքում լրացումներ և փոփոխություններ կատարելու մասին» ՀՕ-84-Ն օրենքի ուժի մեջ մտնելու հետ, որն էլ իր հերթին փոխկապակցված է ««Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրության ուժի մեջ մտնելու հետ։ Նախատեսվում է, որ նշված արձանագրությունը պետք է ուժի մեջ մտնի 2027 թվականի հունվարի 1-ից։ Լրացուցիչ դրույթներ սահմանելու անհրաժեշտություն առկա չէ։ Միաժամանակ, նախագիծը մշակվել է հիմք ընդունելով ՀՀ կառավարության 16․02․2012թ․ N 211-Ն և N 173-Ն որոշումներով փոստային և սուրհանդակային գործունեություն իրականացնող անձանց համար արդեն իսկ գործող կարգավորումները և դրանցից շեղվող նորմեր սահմանված չեն:



3. Ընդունվել է մասնակի: Ապրանքներ ուղարկողի (վաճառողի) և ստացողի (գնորդի) անվանումների մասով կատարվել են փոփոխություններ: Միաժամանակ, այլ կարգավորումների մասով անհրաժեշտ է հաշվի առնել, որ նախագիծը մշակվել է հիմք ընդունելով ՀՀ կառավարության 16․02․2012թ․ N 211-Ն և N 173-Ն որոշումներով փոստային և սուրհանդակային գործունեություն իրականացնող անձանց համար արդեն իսկ գործող կարգավորումները և դրանցից շեղվող նորմեր սահմանված չեն:


















Ընդունվել է: Կատարվել են համապատասխան փոփոխություններ:


Ընդունվել է ի գիտություն։


	2. ՀՀ ֆինանսների նախարարություն
	25.05.2026

	
	01/2-1/13851-2026

	«Էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգը սահմանելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան:
	Ընդունվել է ի գիտություն:

	3. ՀՀ էկոնոմիկայի նախարարություն
	14.05.2026

	
	01/12860-2026

	Հայտնում ենք, որ «Էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգը սահմանելու մասին» Կառավարության որոշման նախագիծն Էկոնոմիկայի նախարարությունն աշխատանքային կարգով քննարկման է ներկայացրել գործարար համայնքի միություններին, ինչպես նաև էլեկտրոնային առևտրի հարթակներին։
Կից ներկայացնում ենք նախագծի վերաբերյալ «ԻՄՎԲԱՄ» ՍՊԸ-ի (Wildberries) կողմից ներկայացված առաջարկությունները։
Հաշվի առնելով վերջինիս կողմից նախագծի վերաբերյալ ներկայացրած դիտարկումները՝ առաջարկում ենք նախաձեռնել քննարկում էլեկտրոնային առևտրի հարթակների մասնակցությամբ՝ նախագիծը համապարփակ քննարկելու և իրավական ակտի հետագա գործնական կիրառման ընթացքում հնարավոր խոչընդոտներից խուսափելու նպատակով։
Միաժամանակ, հայտնում ենք մեր պատրաստակամությունն առաջարկվող քննարկման գործընթացի կազմակերպման վերաբերյալ։
Տնտեսավարող սուբյեկտների կողմից լրացուցիչ առաջարկություններ և դիտարկումներ ներկայացվելու դեպքում դրանք ևս կներկայացվեն Պետական եկամուտների կոմիտե։

«ԻՄՎԲԱՄ» ՍՊԸ (Wildberries)
Նախագծի վերաբերյալ առաջարկվում է․
1. Նախագծի 3-րդ կետում «մատակարար» բառը փոխարինել «վաճառող» բառով, ինչպես նաև հստակեցնել, որ «վաճառողը» հանդիսանում է ՀՀ-ում գրանցված ԱՁ կամ իրավաբանական անձ, իսկ գնորդը՝ ՀՀ-ում պատվեր իրականացրած ֆիզիկական անձ։
2. Նախագծի 3-րդ կետի 1-ին ենթակետից բացառել «ապրանքի մասով գործարքի իրականացումը հաստատող փաստաթղթեր» ձևակերպումը՝ հաշվի առնելով, որ ապրանքի փաստացի վաճառքը կատարվում է պատվերի ստացման կետում կամ առաքման միջոցով ապրանքը գնորդին հանձնման պահին, որի ժամկետը կարող է կազմել մինչև 14 օր։ Հետևաբար, սահմանահատման պահին որևէ գործարք (վաճառք) փաստացի իրականացված չի համարվում, և մինչև ապրանքի փաստացի ստացումը գնորդի կողմից հնարավոր չէ տրամադրել էլեկտրոնային ՀԴՄ կտրոն։
3. Նախագծի 3-րդ կետի 1-ին ենթակետում նշված՝ «իսկ այդպիսի գործարքի բացակայության դեպքում՝ այլ փաստաթղթեր, որոնք հաստատում են ապրանքների տիրապետման, օգտագործման, տնօրինման իրավունքը, ինչպես նաև այլ առևտրային փաստաթղթեր, որոնք պետք է պարունակեն ապրանքներն ուղարկողի, ստացողի կամ վաճառողի և գնորդի մասին տեղեկություններ» ձևակերպումը խմբագրել՝ նախատեսելով, որ ՀՀ ներմուծման դեպքում ներկայացվեն միայն ստացողի (գնորդի) տվյալները, իսկ արտահանման դեպքում՝ ՀՀ վաճառողի տվյալները։
4. Նախագծի 3-րդ կետի 3-րդ ենթակետում հստակեցնել՝ նշելով, թե ինչ տեսակի փաստաթղթի ներկայացում կարող է պահանջվել՝ հաշվի առնելով այն հանգամանքը, որ մինչև ապրանքի փաստացի ստացումը գնորդի կողմից գործարքը համարվում է չկայացած, իսկ ապրանքի ստացման հնարավոր ժամկետը կարող է կազմել մինչև 14 օր։
5. Նախագծի 3-րդ կետի 5-րդ ենթակետում «էլեկտրոնային առևտրի ապրանքներն ուղարկողի (վաճառողի) անվանումը» ձևակերպումը շարադրել հետևյալ կերպ՝ «էլեկտրոնային առևտրի ապրանքները Հայաստանի Հանրապետությունից արտահանող ուղարկողի (վաճառողի) անվանումը», կամ այլ ձևակերպմամբ ընդգծել, որ խոսքը վերաբերում է ՀՀ-ում գրանցված տնտեսավարողի տվյալներին։
6. Նույնաբովանդակ փոփոխություն խնդրում ենք կատարել նաև Նախագծի 3-րդ կետի 6-րդ ենթակետում՝ նախատեսելով, որ ՀՀ ներմուծման դեպքում նշվեն ստացողի (ՀՀ-ում գտնվող գնորդի) տվյալները՝ համակարգում նրա կողմից նշված անվանմամբ։
7. Նախագծի 3-րդ կետի 7-րդ ենթակետը հանել, քանի որ հարթակը ֆիզիկական անձանց անձնագրային տվյալներ չի պարունակում, ուստի դրանց տրամադրումը փաստացի անհնար է։
8. Նախագծի 3-րդ կետի 8-րդ ենթակետից հանել «ապրանքները ստացողի (գնորդի) հասցեն և էլեկտրոնային փոստի հասցեն» ձևակերպումը, քանի որ հարթակում գնորդի վերաբերյալ առկա են միայն հեռախոսահամարը և նրա կողմից նշված անվանումը, որոնց իսկությունը կամ արդիականությունը ստուգելու հնարավորություն առկա չէ։ Միաժամանակ, խնդրում ենք ավելացնել, որ ՀՀ ներմուծման դեպքում տրամադրվում է ստացողի (ՀՀ-ում գտնվող գնորդի) հեռախոսահամարը։
9. Նախագծի 5-րդ կետում կատարել հետևյալ խմբագրումը՝
«նաև շտրիխ ծածկագիրը (QR կոդը), ինչպես նաև «Data Matrix» ծածկագիրը՝ այն դեպքերում, երբ տվյալ ապրանքատեսակը ՀՀ-ում ենթակա է պարտադիր դրոշմավորման կամ նույնականացման այլ ձևաչափի, որի միջոցով մաքսային մարմինը նույնականացնում է տվյալ առաքանին փոխադրողի համակարգում»։
10. Նախագծի 9-րդ կետում վերանայել հետևյալ ձևակերպումը՝ «արդյունքները օպերատորները տրամադրում են հարցումը ստանալուց հետո 3 օրվա ընթացքում՝ էլեկտրոնային եղանակով», քանի որ պահանջվող տեղեկատվության ծավալը կարող է լինել զգալի, ինչպես նաև հնարավոր են տեխնիկական խափանումներ, որոնք կարող են հանգեցնել ժամկետների խախտման:
	2026թ․ հունիսի 8-ին և հունիսի 15-ին տեղի են ունեցել քննարկումներ ՀՀ էկոնոմիկայի նախարարության հարթակում՝ ՀՀ ԷՆ, ՀՀ ՊԵԿ և գործարար համայնքի ներկայացուցիչների հետ, որոնց ընթացքում պարզաբանվել են նախագծի կարգավորումները և համաձայնեցվել Նախագծով նախատեսված դրույթները։ 
























	4. ՀՀ բարձր տեխնոլոգիական արդյունաբերության նախարարություն
	27.05.2026թ.

	
	01/11.2/3723-2026

	Ի լրումն ՀՀ բարձր տեխնոլոգիական արդյունաբերության նախարարության 21.05.2026թ. թիվ 01/11.2/3548-2026 և թիվ 01/11.2/3561-2026 գրությունների՝ կից ներկայացնում եմ Հայաստանի Հանրապետության կառավարության «Էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգը սահմանելու մասին» և «Էլեկտրոնային առևտրի ապրանքների առանձնացված հաշվառման վերաբերյալ հաշվետվության ձևը, հաշվետվության` Հայաստանի Հանրապետության պետական եկամուտների կոմիտեին ներկայացման կարգը, ժամկետը և պարբերականությունը սահմանելու մասին» որոշման նախագծերի վերաբերյալ «Հայփոստ» ՓԲԸ-ի և «Օնէքս» ՍՊԸ-ի առաջարկությունները:

«ՀԱՅՓՈՏ» ՓԲԸ
ՀՀ պետական եկամուտների կոմիտեի կողմից ներկայացված նախագծերի վերաբերյալ, ներկայացնում ենք մեր դիտողություններն ու առաջարկությունները՝ կապված միջազգային փոստային փոխանակման գործընթացների և Համաշխարհային փոստային միության (ՀՓՄ/UPU) շրջանակում գործող նշանակված փոստային օպերատորի գործունեության առանձնահատկությունների հետ։
«Հայփոստ» ՓԲԸ-ն հանդիսանում է Հայաստանի Հանրապետության նշանակված ազգային փոստային օպերատորը և Համաշխարհային փոստային միության (UPU) անդամ, իրականացնում է միջազգային փոստի փոխանակման կենտրոնի գործառույթներ՝ համաձայն ՀՓՄ Կոնվենցիայի, կանոնակարգերի և տեխնիկական ստանդարտների և չի հանդիսանում «մաքսային տերմինալ»։
«Հայփոստ» ՓԲԸ-ն, հանդիսանալով ՀՓՄ անդամ երկրի նշանակված օպերատոր, գործում է UPU-WCO (Համաշխարհային փոստային միություն – Համաշխարհային մաքսային կազմակերպություն) համատեղ մշակված ստանդարտների շրջանակում, որոնցով արդեն սահմանված են մաքսային տեղեկատվության էլեկտրոնային փոխանակման ձևաչափերը։
Մասնավորապես կիրառվում են հետևյալ հաղորդագրությունները.
3.1. CUSITM հաղորդագրությունը նախատեսված է նշանակված փոստային օպերատորի կողմից տեղական մաքսային մարմիններին փոստային առաքանիների վերաբերյալ տվյալների փոխանցման համար։ Այն ներառում է CN22/CN23 և CP72 ձևերի էլեկտրոնային ներկայացումը։
3.2. CUSRSP հաղորդագրությունը նախատեսված է մաքսային մարմնի կողմից նշանակված փոստային օպերատորին պատասխան տեղեկատվության փոխանցման համար՝ սովորաբար CUSITM հաղորդագրությանն ի պատասխան։
Ուստի նպատակահարմար ենք համարում, որպեսզի trade.gov.am հարթակին տեղեկատվությունը տրամադրվի հենց վերոնշյալ միջազգային ստանդարտ ձևաչափերով։





1.1. «Հայփոստ» ՓԲԸ-ն չի իրականացնում առաքանիներում ներդրված ապրանքների անվանացանկային և ծածկագրային հաշվառում, այլ իրականացնում է բացառապես առաքանիների հաշվառում։ Հետևաբար, նախատեսված հաշվետվության ներկայացումը՝ ապրանքների անվանման, քանակի և ԱՏԳ ԱԱ ծածկագրերի խմբավորմամբ, գործնականում անհնարին է։
1. Միջազգային տվյալների փոխանակման վերաբերյալ կան սահմանափակումներ, այն է՝ ՀՓՄ անդամ երկրների նշանակված փոստային օպերատորները միմյանց միջև փոխանակում են հետևյալ հիմնական հաղորդագրությունները՝
4.1. ITMATT հաղորդագրությունը նախատեսված է փոստային առաքանիների վերաբերյալ տեղեկատվության էլեկտրոնային փոխանցման համար և հանդիսանում է CN22 և CN23 ձևերի էլեկտրոնային հավասարժեքը։
4.2. EMSEVT/EMSEV հաղորդագրությունները սահմանում են առաքանու շարժի հիմնական իրադարձությունների փոխանակման մեխանիզմը՝ ընդունումից մինչև վերջնական հանձնման փուլ։
Միաժամանակ նշում ենք, որ վերոնշյալ միջազգային հաղորդագրությունների շրջանակում ստացողների անձնագրային տվյալներ առկա չեն, և նման տեղեկատվության փոխանցում ՀՓՄ տեխնիկական ստանդարտներով նախատեսված չէ։
1. Հաշվի առնելով նախագծով նախատեսվող տեղեկատվական փոխգործակցության պահանջները՝ տեղեկացնում ենք, որ ՀՓՄ անդամ երկրների նշանակված փոստային օպերատորները չեն կարող «Հայփոստ» ՓԲԸ-ին տրամադրել նախագծով պահանջվող մի շարք տեղեկություններ և փաստաթղթեր։
5.1. Էլեկտրոնային առևտրի ապրանքների ձեռքբերման դիմաց կատարված վճարումների վերաբերյալ փաստաթղթերը չեն փոխանցվում միջազգային փոստային փոխանակման շրջանակում. «Հայփոստ» ՓԲԸ-ն առևտրային գործարքի կողմ չէ և չի տիրապետում վճարումների կամ բանկային փաստաթղթերին։
5.2. Էլեկտրոնային առևտրի հարթակի (Temu, Amazon, AliExpress և այլն) վերաբերյալ տեղեկատվությունը ՀՓՄ ստանդարտներով նախատեսված տվյալ չէ։ Սովորաբար փոխանցվում է միայն ուղարկողի կամ վաճառողի անվանումը։
5.3. Ստացողների կոնտակտային տվյալները՝ հեռախոսահամարը և էլեկտրոնային հասցեն, հաճախ բացակայում են, քանի որ դրանց առկայությունը միջազգային փոստային առաքանիների համար պարտադիր պահանջ չէ։
5.4. Ստացողների անձնագրային տվյալները միջազգային փոստային փոխանակման շրջանակում չեն հավաքագրվում և չեն փոխանցվում։ Դրանք կարող են հասանելի դառնալ միայն առաքանու հանձնման պահին՝ ստացողի նույնականացման արդյունքում։
Միաժամանակ հայտնում ենք, որ ՀՓՄ միասնական միջազգային կանոնները գերակա են միջազգային փոստային փոխանակման գործընթացներում, և առանձին պետությունները չեն կարող օտարերկրյա նշանակված փոստային օպերատորներից պահանջել հավելյալ տվյալների պարտադիր փոխանցում, եթե դրանք նախատեսված չեն ՀՓՄ Կոնվենցիայով։
Վերոգրյալի հիման վրա առաջարկում ենք նախագծերում հստակ սահմանել, որ համապատասխան կարգավորումները չեն տարածվում ՀՓՄ շրջանակում գործող նշանակված փոստային օպերատորի վրա, կամ սահմանել բացառություններ այն տվյալների և փաստաթղթերի մասով, որոնք նախատեսված չեն ՀՓՄ Կոնվենցիայով։
Հակառակ դեպքում առկա է ռիսկ, որ միջազգային փոստային առաքանիների ընդունման և մշակման գործընթացները գործնականում կարող են էապես բարդանալ կամ դառնալ անհնարին։
Միաժամանակ հայտնում ենք, որ նախկինում ԵԱՏՄ անդամ պետությունների ազգային փոստային օպերատորների կողմից համատեղ դիմում է ներկայացվել Եվրասիական տնտեսական հանձնաժողովի մաքսային համագործակցության նախարար Էլդար Ալիշերովին՝ բարձրացնելով էլեկտրոնային առևտրի ապրանքների տեղափոխման և միջազգային փոստային առաքումների կարգավորման հետ կապված խնդիրները։
Հաշվի առնելով վերոգրյալը՝ խնդրում ենք անդրադառնալ ներկայացված դիտողություններին և առաջարկություններին՝ միջազգային փոստային փոխանակման անխափան իրականացումը և Հայաստանի Հանրապետության միջազգային պարտավորությունների պատշաճ կատարումն ապահովելու նպատակով։
Կից ներկայացնում ենք ԵԱՏՄ անդամ պետությունների ազգային փոստային օպերատորների համատեղ դիմումը:

«ՕՆԵՔՍ» ՍՊԸ
«Օնեքս» ՍՊԸ-ն շնորհակալություն է հայտնում նշված «Էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգը սահմանելու մասին» ՀՀ կառավարության որոշման նախագծի վերաբերյալ ոլորտի տնտեսվարողների կարծիքը ներկայացնելու հնարավորության համար և, գործընկերային համագործակցության շրջանակներում, ներկայացնում է հետևյալ պաշտոնական դիրքորոշումը։
Էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգի 3-րդ կետի 1) և 8) ենթակետերում նշված տեղեկատվությունը էլեկտրոնային առևտրի օպերատորի համար անհասանելի է, հետևաբար չի կարող տրամադրվել պետական եկամուտների կոմիտեին։ Այդ տեղեկատվությունը չի տրամադրվում էլեկտրոնային առևտրի օպերատորին միջազգային գործընկերների կողմից, քանի որ այն անհրաժեշտ չէ գործունեության իրականացման համար։
Այսպես՝
Էլեկտրոնային առևտրի ապրանքների մասով գործարքի իրականացումը հաստատող փաստաթղթերը միջազգային գործընկերների կողմից, որպես կանոն, նախօրոք չեն տրամադրվում էլեկտրոնային առևտրի օպերատորին։ Դրանք կարող են ընտրութային կերպով ստացվել առանձին պահանջով։
Էլեկտրոնային առևտրի օպերատորը չունի հասանելիություն էլեկտրոնային առևտրի ապրանքները ստացողի (գնորդի) էլեկտրոնային փոստի հասցեին, քանի որ դա միջազգային գործընկերների կողմից դիտարկվում է որպես անձնական տվյալ և անհրաժեշտ չէ գործունեության իրականացման համար։
Միաժամանակ, ցանկանում ենք տեղեկացնել, որ վերը նշված դիտարկումները վերաբերվում են բացառապես էլեկտրոնային առևտրի օպերատորների գործունեության շրջանակներին և որևէ կերպ չեն առնչվում էքսպրես բեռների առաքման ոլորտին։
«Օնեքս» ՍՊԸ-ն պատրաստ է շարունակել կառուցողական քննարկումները և, անհրաժեշտության դեպքում, ներկայացնել լրացուցիչ պարզաբանումներ՝ նախագծի դրույթները գործնականում իրագործելի և ոլորտի առանձնահատկություններին համահունչ դարձնելու նպատակով։
	





































Համակարգերին հասանելիության ձևաչափերը մշակվել են հիմք ընդունելով «Փոստային և սուրհանդակային կապի օպերատորների տեխնոլոգիական սարքավորումներին և մեքենայացման, ավտոմատացման և տեղեկատվայնացման միջոցներին մաքսային մարմնի համար հասանելիության ձևաչափը սահմանելու մասին» ՀՀ պետական եկամուտների կոմիտեի նախագահի 2024թ. հունվարի 30-ի №94-Ն և ՀՀ բարձր տեխնոլոգիական արդյունա–բերության նախարարի 2024թ. փետրվարի 09-ի № 01-Ն համատեղ հրամանով համատեղ հրամանով արդեն իսկ գործող` փոստային և սուրհանդակային կապի օպերատորների կողմից` իրենց համակարգերին մաքսային մարմինների համար հասանելիության ապահովման ձևաչափերը:


Նախագծով սահմանվող տեղեկությունների և փաստաթղթերի մաքսային մարմիններին ներկայացման վերաբերյալ դրույթները մշակվել են հիմք ընդունելով «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 2023 թվականի դեկտեմբերի 25-ի արձանագրությամբ, ՀՀ կառավարության 16․02․2012թ․ N 211-Ն և N 173-Ն որոշումներով արդեն իսկ սահմանված կարգավորումները:

Վերոգրյալի առնչությամբ պարզաբանվել է նաև 2026թ․ հունիսի 8-ին և հունիսի 15-ին ՀՀ ԷՆ հարթակում տեղի ունեցած քննարկումների ընթացքում։ 



































































Ընդունվել է մասնակի: Փոփոխություն է կատարվել նախագծում` ստացողի էլեկտրոնային հասցեի մասով: Միաժամանակ, նախագիծը մշակվել է հիմք ընդունելով ՀՀ կառավարության 16․02․2012թ․ N 211-Ն և N 173-Ն որոշումներով արդեն իսկ գործող կարգավորումները:





	5. ՀՀ արդարադատության նախարարություն
	04.09.2026

	
	/27.4.1/46627-2026

	1. Նախագծի հավելվածի (այսուհետ՝ Հավելված) 3-րդ կետի 1-ին ենթակետով նախատեսված է, որ էլեկտրոնային առևտրի օպերատորի էլեկտրոնային համակարգը պետք է ապահովի մատակարարի (ուղարկողի) կողմից ստացված և (կամ) գնորդի (ստացողի) կողմից մուտքագրված էլեկտրոնային առևտրի ապրանքների մասով գործարքի իրականացումը հաստատող փաստաթղթերի ներկայացումը մաքսային մարմիններին։
	Նշվածի համատեքստում գտնում ենք, որ անհրաժեշտ է հստակեցնել, թե կոնկրետ ինչ փաստաթղթեր են համարվում «գործարքի իրականացումը հաստատող փաստաթղթեր», քանի որ նախագծով այդ փաստաթղթերի շրջանակը կամ դրանց նկատմամբ ներկայացվող որևէ չափանիշ սահմանված չէ:
2. Հավելվածի 9-րդ կետով նախատեսված է, որ հարցման արդյունքները օպերատորները տրամադրում են հարցումը ստանալուց հետո 1 օրվա ընթացքում՝ էլեկտրոնային եղանակով, մինչդեռ սահմանված չէ, թե ինչ իրավական հետևանքներ են առաջանում օպերատորի կողմից սահմանված ժամկետում տեղեկատվությունը չտրամադրելու, ինչպես նաև սխալ կամ ոչ ամբողջական տեղեկատվություն տրամադրելու դեպքում։	Այդ առումով գտնում ենք, որ անհրաժեշտ է հստակեցնել համապատասխան պարտավորության չկատարման կամ ոչ պատշաճ կատարման դեպքում կիրառելի իրավական հետևանքները։
	Անդրադառնալով նախագծերի հիմնավորմանը՝ հարկ ենք համարում նշել, որ հիմնավորումը պետք է ոչ միայն ընդհանուր նկարագրի նախագծի ընդունման անհրաժեշտությունը և նպատակը, այլև բավարար չափով պարզաբանի նախագծով առաջարկվող յուրաքանչյուր կարգավորման անհրաժեշտությունը, դրա ընտրության հիմքերը և ակնկալվող արդյունքները։
 Ուստի անհրաժեշտ է առավել լրամշակված հիմնավորում ներկայացնել նախագծով նախատեսվող կարգավորումների վերաբերյալ՝ բավարար չափով արտացոլելով նախագծի ընդունման անհրաժեշտությունը, առաջարկվող կարգավորումների նպատակն ու հիմնավորվածությունը, ինչպես նաև դրանց սահմանման հիմքում ընկած հանգամանքները՝ հնարավորություն տալով ամբողջական պատկերացում կազմել նախատեսվող կարգավորումների անհրաժեշտության և նպատակահարմարության վերաբերյալ։
3. Նախագծով նախատեսվում է էլեկտրոնային առևտրի օպերատորների կողմից մաքսային մարմիններին էլեկտրոնային առևտրի ապրանքները ստացող ֆիզիկական անձանց անունը, ազգանունը, անձնագրային տվյալները, հասցեն, հեռախոսահամարը, էլեկտրոնային փոստի հասցեն, ինչպես նաև գործարքի, վճարման, փոխադրման և առաքանու վերաբերյալ փաստաթղթեր ու տեղեկություններ ներկայացնելու պարտավորություն, ուստի գտնում ենք, որ անհրաժեշտ է ապահովել, որ նշված տվյալների մշակումը և փոխանցումը իրականացվեն բացառապես մաքսային հսկողության, մաքսային ձևակերպումների և առաքանու նույնականացման նպատակներով՝ «Անձնական տվյալների պաշտպանության մասին» օրենքով սահմանված որոշակի նպատակի, համաչափության և նվազագույն տվյալների մշակման սկզբունքների պահպանմամբ։
Այս կապակցությամբ առաջարկվում է Նախագծի 3-րդ կետի 7-րդ ենթակետում հստակեցնել «անձնագրային տվյալներ» ձևակերպումը՝ սահմանելով մաքսային հսկողության և անձի նույնականացման համար անհրաժեշտ տվյալների կոնկրետ կազմը։ Նման հստակեցումը թույլ կտա բացառել անձի նույնականացման և մաքսային հսկողության նպատակներին չառնչվող կամ անհրաժեշտ ծավալը գերազանցող անձնական տվյալների փոխանցումը։
Միաժամանակ, Նախագծի 3-րդ կետի 3-րդ ենթակետով նախատեսված վճարման վերաբերյալ փաստաթղթերի փոխանցման շրջանակում անհրաժեշտ է ապահովել, որ փոխանցվեն միայն ապրանքի արժեքի, վճարման փաստի և մաքսային արժեքի ստուգման համար անհրաժեշտ տվյալները՝ բացառելով վճարային քարտի, բանկային հաշվի կամ այլ ֆինանսական տվյալների այնպիսի ծավալի փոխանցումը, որն անհրաժեշտ չէ նշված նպատակների համար։
Հաշվի առնելով, որ Նախագծի 5-րդ կետով նախատեսվում է առաքանուն առնչվող փաստաթղթերի ներբեռնման համար ակտիվ էլեկտրոնային հղման կիրառումը, առաջարկվում է հստակեցնել, որ այդ հղման միջոցով փաստաթղթերի հասանելիությունը տրամադրվում է միայն իրավասու մաքսային մարմիններին՝ նույնականացման, ավտորիզացման, հասանելիության սահմանափակման, գործողութ–յունների հաշվառման և անվտանգ փոխանցման պահանջների պահպանմամբ։ Անհրաժեշտ է բացառել հղման միջոցով երրորդ անձանց կամ ոչ լիազորված անձանց կողմից առաքանուն վերաբերող փաստաթղթերին հասանելիությունը։
Բացի այդ, Նախագծի 6-րդ և 7-րդ կետերով նախատեսված տեղեկատվական փոխգործակցության, այդ թվում՝ API-ի կամ Կոմիտեի հարցման հիման վրա տվյալների տրամադրման դեպքում, անհրաժեշտ է ապահովել, որ հարցումները և փոխանցվող տվյալները սահմանափակվեն սույն կարգի 3-րդ կետով նախատեսված տվյալներով և կոնկրետ մաքսային հսկողության նպատակով անհրաժեշտ ծավալով։
Նպատակահարմար է նաև ապահովել, որ տվյալներին հասանելիություն ունենան միայն լիազորված պաշտոնատար անձինք՝ ըստ իրենց գործառույթների, իսկ տվյալների հասանելիության, հարցման, դիտման, ներբեռնման կամ փոխանցման գործողությունները ենթակա լինեն հաշվառման։
Ներկայացված տվյալների պահպանումը և հետագա օգտագործումը պետք է իրականացվեն մաքսային օրենսդրությամբ և այլ կիրառելի իրավական ակտերով սահմանված նպատակների և ժամկետների շրջանակում՝ բացառելով տվյալների օգտագործումը մաքսային հսկողության և օրենսդրությամբ նախատեսված այլ նպատակներից դուրս։
	1․ Ընդունվել է ի գիտություն: Կատարվել է համապատասխան լրացում՝ հղում կատարելով համապատասխան իրավական ակտին: 









2․ Ընդունվել է: Կատարվել են համապատասխան լրացումներ: Լրացվել է պատասխանատվության նորմ, հիմնավորումը լրամշակվել է։



















3․  Ընդունվել է, կատարվել են փոփոխությունները։ 
Միաժամանակ, տվյալների հավաքագրումը նախատեսվում է մաքսային հսկողության իրականացման նպատակով։ Տեղեկություններին հասանելիություն կունենան մաքսային մարմնի այն աշխատակիցները, որոնք լիազորված կլինեն նշված տարածքների նկատմամբ իրականացնելու մաքսային հսկողություն, ինչը կարգավորվում է համապատասխան պաշտոնատար անձանց պաշտոնի նկարագրերով, ստորաբաժանումների կանոնադրությամբ, ինչպես նաև մաքսային ծառայության վերաբերյալ օրենսդրությամբ։ Միաժամանակ, Եվրասիական տնտեսական միության մաքսային օրենսգրքի 356-րդ հոդվածի 1-2-րդ կետերի համաձայն՝ ցանկացած տեղեկատվություն, որը մաքսային մարմինների կողմից ստացվել է նույն Օրենսգրքին, մաքսային կարգավորման ոլորտի այլ միջազգային պայմանագրերին և ակտերին, երրորդ կողմի հետ անդամ պետությունների միջազգային պայմանագրերին և (կամ) անդամ պետությունների օրենսդրությանը համապատասխան, մաքսային մարմինների կողմից օգտագործվում է բացառապես իրենց վերապահված խնդիրների և գործառույթների իրականացման համար: Մաքսային մարմինները, դրանց պաշտոնատար անձինք, ինչպես նաև նույն կետում նշված այլ անձինք իրավունք չունեն հրապարակելու, անձնական նպատակներով օգտագործելու կամ այլ անձանց, այդ թվում՝ անդամ պետությունների պետական մարմիններին փոխանցելու պետական, առևտրային, հարկային, բանկային և անդամ պետությունների օրենսդրությամբ պահպանվող այլ գաղտնիք (գաղտնիքներ) պարունակող տեղեկատվությունը, ինչպես նաև այլ գաղտնի տեղեկատվություն՝ բացառությամբ նույն կետով նշված դեպքերի:
Նախագիծը մշակվել է հիմք ընդունելով ՀՀ կառավարության 16․02․2012թ․ N 211-Ն և N 173-Ն որոշումներով գործող կարգավորումները, որոնցով արդեն իսկ սահմանված են նույնանման տեղեկությունների կազմ: 
Նախագծով նախատեսված տվյալների կազմից բացի այլ տվյալների փոխանակում չի նախատեսվում, ինչն արտացոլված է նախագծի համապատասխան կետերում։







	6. ՀՀ վարչապետի աշխատակազմի իրավաբանական վարչություն
	25.05.2026

	
	01/2-1/13851-2026

	1. «Նախագծի 2-րդ կետի համաձայն՝ սույն որոշումն ուժի մեջ է մտնում «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի ուժի մեջ մտնելու օրվանից, սակայն, հաշվի առնելով վերը նշված օրենքի 22-րդ հոդվածի 2-րդ մասը, ըստ որի՝ սույն օրենքով նախատեսված իրավական ակտերն ընդունվում են օրենքն ուժի մեջ մտնելուց հետո՝ վեց ամսվա ընթացքում՝ սույն նախագիծն կարող է հաստատվել հիշատակվող օրենքի ուժի մեջ մտնելուց հետո:














2. Նախագծի հավելվածի 7-րդ կետի 2-րդ ենթակետի համաձայն՝ օպերատորներն իրենց համակարգերին կոմիտեի համար հասանելիությունն ապահովում են՝ օպերատորների կողմից կիրառվող համակարգերից «Հայաստանի Հանրապետության արտաքին առևտրի ազգային մեկ պատուհան» (trade.gօv.am) հարթակի միջոցով (…), իսկ մինչև սույն ձևաչափի գործարկումը՝ օպերատորների կողմից կիրառվող համակարգերից կոմիտեի հարցմամբ սույն կարգով նախատեսված տվյալների տրամադրմամբ, սակայն որոշակիացման անհրաժեշտություն ունի սույն կետով նախատեսված ձևաչափի գործարկման ժամկետները:
	«Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով ենթաօրենսդրական նորմատիվ իրավական ակտերի ընդունման համար նախատեսված ժամկետները սահմանային ժամկետներ են և չեն սահմանափակում այդպիսի նորմատիվ իրավական ակտերի ընդունումը՝ մինչև նշված ժամկետի ավարտը, իսկ օրենքի ուժի մեջ մտնելու հանգամանքը փոխկապակցված է «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության ուժի մեջ մտնելու հետ։ Միաժամանակ, Եվրասիական միջկառավարական խորհրդի 07.08.2026թ. N 5 հանձնարարականով սահմանվել է, որ ԵՏՄ անդամ պետությունների կողմից մինչև 01.01.2027թ. պետք է ապահովվի «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին» 25.12.2023թ. արձանագրության դրույթների կիրառման պատրաստվածությունը, ինչը ենթադրում է, ի թիվս այլոց, օրենքից բխող ենթաօրենսդրական նորմատիվ իրավական ակտերի առկայությունը, էլեկտրոնային առևտրի ապրանքների հայտարարագրման համար անհրաժեշտ համակարգերի առկայությունը, որոնք նախատեսված են նաև խնդրո առարկա ենթաօրենսդրական նորմատիվ իրավական ակտերով և որոնց ծրագրավորման համար պետք է ընդունված լինեն այդպիսի իրավական ակտերը։

Ընդունվել է ի գիտություն: Օպերատորների համակարգերին կոմիտեի համար հասանելիության` նախագծի հավելվածի 7-րդ կետի 1-ին ենթակետով նախատեսվող ձևաչափի գործարկման ժամկետներ այս պահին հնարավոր չէ նշել:

	7. Ֆինանսատնտեսական նախարարական կոմիտեի 13.10.2026թ. կայացած նիստի արդյունքներով ներկայացված առաջարկ

	Առաջարկվում է նախագծի ուժի մեջ մտնելու ժամկետը նախատեսել «Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքի ուժի մեջ մտնելուց 90 օր հետո։
	Ընդունվել է: Կատարվել է համապատասխան փոփոխություն:



